8. ΝΟΜΟΣ 5767 της 6/19 Σεπτ. 1933 Περί κυρώσεως του από 10 Ιουλ. 1933 Ν.Δ. περί τροποποιήσεως του άρθρ. 10 του ν. 3632 περί χρηματιστηρίων αξιών. Κυρούται το ως άνω Ν.Δ/μα έχον ούτω: Άρθρ.1.-1.Η ισχύς της παραγρ. 4 του άρθρου 10 του ν. 3632 αναστέλλεται δια χρονικόν διάστημα έξ (6) μηνών από της λήξεως της χορηγηθείσης αναστολής δια του ν. 5469. 2.Δια Δ/τος, εκδιδομένου προτάσει του υπουργού της Εθνικής Οικονομίας, δύναται να παραταθή η προθεσμία αύτη δι’ εν εισέτι εξάμηνον. 3.Κατά την διάρκειαν της ισχύος των εδαφ. 1 και 2 του παρόντος και ανεξαρτήτως των εκ της ισχύος τούτων συνεπειών απαγορεύεται εις χρηματιστήν μη συμπληρώσαντα την κατά τας διατάξεις του ν. 3632 χρηματιστηριακήν αυτού εγγύησιν και μέχρι συμπληρώσεως ταύτης η διενέργεια χρηματιστηριακών συναλλαγών επί προθεσμία, επί δώρω, ως και μεταφορών. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Βλ. σχόλιον άρθρ. 10 ν. 3632 (ανωτ. αρ. 2). 